CELEX: 62017CN0534
Language: da
Date: 2017-09-11 00:00:00
Title: Sag C-534/17: Anmodning om præjudiciel afgørelse indgivet af Amtsgericht Hannover (Tyskland) den 11. september 2017 — Ursula Kaufmann og Viktor Schay mod TUIfly GmbH

11.12.2017   
            
            
               DA
            
            
               Den Europæiske Unions Tidende
            
            
               C 424/20
            
         Anmodning om præjudiciel afgørelse indgivet af Amtsgericht Hannover (Tyskland) den 11. september 2017 — Ursula Kaufmann og Viktor Schay mod TUIfly GmbH
   (Sag C-534/17)
   (2017/C 424/30)
   Processprog: tysk
   
      Den forelæggende ret
   
   Amtsgericht Hannover
   
      Parter i hovedsagen
   
   
      Sagsøgere: Ursula Kaufmann og Viktor Schay
   
      Sagsøgt: TUIfly GmbH
   
      Præjudicielle spørgsmål
   
   
            
               1)
            
            
               Skal artikel 5, stk. 3, i forordning nr. 261/2004 (1) i lyset af 15. betragtning hertil fortolkes således, at et transporterende luftfartsselskab kun kan undgå sin kompensationsforpligtelse med henvisning til usædvanlige omstændigheder, der først er indtruffet på afgangsdagen, eller kan usædvanlige omstændigheder, der allerede er indtruffet dagen før, også begrunde en aflysning eller en lang forsinkelse af en flyvning den efterfølgende dag?
            
         
            
               2)
            
            
               Såfremt usædvanlige omstændigheder, der er indtruffet allerede dagen før, kan begrunde en aflysning eller en lang forsinkelse af en flyvning den efterfølgende dag, skal artikel 5, stk. 3, i forordning nr. 261/2004 da fortolkes således, at et luftfartsselskab inden for rammerne af de forholdsregler, der med rimelighed kan træffes, og som selskabet skal træffe for at undgå de usædvanlige omstændigheder, er forpligtet til allerede på forhånd at træffe passende foranstaltninger med henblik på sådanne begivenheder og som minimum også at have en rimelig reserve af erstatningsfly til rådighed i dets hjemmelufthavn?
            
         
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46, s. 1).